Document ID: 31994D0292

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαΐου 1994 που τροποποιεί την απόφαση 94/178/ΕΚ για ορισμένα μέτρα προστασίας που αφορούν την κλασική πανώλη των χοίρων στη Γερμανία και για την κατάργηση των αποφάσεων 94/27/ΕΟΚ και 94/28/ΕΟΚ (Κείμενο που παρουσιάζει ενδιαφέρον για τον ΕΟΧ) (94/292/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι, συνεπεία των κρουσμάτων κλασικής πανώλης των χοίρων που εκδηλώθηκαν σε διάφορα μέρη της Γερμανίας, η Επιτροπή θέσπισε την απόφαση 94/178/ΕΚ της 23ης Μαρτίου 1994 για ορισμένα μέτρα προστασίας που αφορούν την κλασική πανώλη των χοίρων στη Γερμανία και για την κατάργηση των αποφάσεων 94/27/ΕΚ και 94/28/ΕΚ (3)-
ότι εκδηλώθηκε αυξημένος αριθμός κρουσμάτων κλασικής πανώλης των χοίρων στο γερμανικό ομόσπονδο κρατίδιο της Κάτω Σαξωνίας- ότι μερικά κρούσματα εκδηλώθηκαν σε μέρη με υψηλή πυκνότητα πληθυσμού χοίρων-
ότι, βάσει της εξέλιξης της κατάστασης, είναι ανάγκη να ληφθούν πρόσθετα μέτρα στην περιοχή όπου υπάρχει συγκέντρωση κρουσμάτων- στα μέτρα αυτά πρέπει να συμπεριλαμβάνονται κανόνες για τη διακίνηση των χοίρων στη συγκεκριμένη περιοχή-
ότι θα πρέπει να αναπροσαρμοσθούν τα όρια της περιοχής που περιγράφεται στο παράρτημα ΙΙ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 94/178/ΕΚ τροποποιείται ως εξής:
1. Το άρθρο 1 παράγραφος 2 αντικαθίσταται από το ακόλουθο κείμενο:
"23. Η Γερμανία διασφαλίζει ότι:
α) κανένας χοίρος δεν διακινείται από την περιοχή που περιγράφεται στο παράρτημα ΙΙ προς την περιοχή που περιγράφεται στο παράρτημα Ι-
β) δεν εισέρχονται χοίροι στην περιοχή που περιγράφεται στο παράρτημα ΙΙ.
Οι περιορισμοί αυτοί δεν ισχύουν για:
i) χοίρους προς σφαγή που εισάγονται απευθείας σε σφαγείο που βρίσκεται στην εν λόγω περιοχή και που θα σφαγούν εντός 48 ωρών,
ii) τη διαμετακόμιση χοίρων οδικώς και σιδηροδρομικώς χωρίς εκφόρτωση ή στάση."
2. Στο άρθρο 1 παράγραφος 3 πρώτη σειρά, οι όροι "παράγραφο 2" αντικαθίσταται από τους όρους "παράγραφο 2 στοιχείο α)."
3. Στο άρθρο 10, οι όροι "20 Απριλίου" αντικαθίστανται από τους όρους "20 Ιουνίου".
4. Το παράρτημα ΙΙ αντικαθίσταται από το παράρτημα της παρούσας απόφασης.
Άρθρο 2
Τα κράτη μέλη τροποποιούν τα μέτρα που εφαρμόζουν στις συναλλαγές με σκοπό να συμμορφωθούν προς την παρούσα απόφαση. Ενημερώνουν αμέσως την Επιτροπή σχετικά.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 19 Μαΐου 1994.

Labels: 3
18
17
6